Klage over sagsbehandling, reparation samt gebyr				2018-01-06Til rette vedkommende ang. aftalenr. 73157Jeg henvendte mig for nu snart 2 måneder siden hos Yousee butikken i Lyngby, hvor jeg indleverede min telefon til reparation. Årsagen til min indlevering var, at min telefon kun kunne være tændt i 10-20 sekunder, før den så genstartede og tændte op på ny. Dertil kom, at lyden under opkald (både indgående og udgående) nogle gang forsvandt fuldstændigt, hvorefter man så ville være nødt til at lægge på og ringe op på ny, hvis da ikke telefonen "selv" lagde på efter 3 "dyt". Ved min indlevering af telefonen bliver jeg af den sagsbehandlende medarbejder bedt om, at slå ”Find my iPhone” fra, og i den forbindelse oplever også jeres egen medarbejder, hvordan telefonen kun kan være tændt i maksimalt 10-20 sekunder, før den genstarter. Jeg er derfor flere forsøg om, at slå ”Find my iPhone” fra.Til orientering har jeg tidligere (ca. 1 år siden) indleveret en telefon til reparation hos yousee, og den telefon nærværende klage drejer sig om er altså kun ca. 1 år gammel, da jeg dengang fik ombyttet min telefon (uden problemer). Efter ca. 2 uger fra indleveringsdatoen modtager jeg en besked fra værkstedet om, at de ikke har kunne lokalisere fejlen (i ental, på trods af, at jeg ved indleveringen har angivet mere end én fejl), og at jeg derfor skal betale et reparationsgebyr på lidt over 200 kr.Jeg henvender mig herefter fysisk samme dag til Yousee butikken i Lyngby, hvor jeg klager over reparationsværkstedets begrundelse og afgørelse. Jeg aftaler med den medarbejder, jeg er i kontakt med i butikken den dag, at han bestiller telefonen hjem, og hvis fejlen viser sig, når jeg skal hente telefonen, så ville I sende telefonen retur og slette reparationsgebyret.Senere bliver jeg kontaktet på SMS og oplyst om, at min telefon nu er kommet retur fra værkstedet, og at jeg derfor kan hente min telefon i Yousee butikken i Lyngby. Jeg møder derfor (igen!) fysisk op i butikken for at få udleveret min telefon. For god ordens skyld og som rådet til tidligere af jeres medarbejder, beder jeg om, at vi tjekker telefonen i butikken, før jeg tager den med mig hjem. Beklageligvis vil telefonen, der jo ikke er blevet repareret på værkstedet, nu ikke engang tænde. Vi sætter telefonen i opladeren, alt imens jeg venter i butikken, og lader der gå ca. 20 minutter, men telefonen vil fortsat ikke tænde! Jeg får derfor ikke min telefon med hjem, men bliver bedt om at afvente, at en Michael fra Yousee Lyngby ringer mig op den 2. januar. Beklageligvis ringer Michael mig ikke op den 2. januar, og jeg bliver ikke på noget tidspunkt orienteret om status på telefonen eller hvornår jeg i stedet vil blive ringet. Jeg må derfor selv ringe til Yousee Lyngby og rykke for svar (i håb om at jeg da overhovedet kan komme igennem til butikken, da det normalt koster mig i nærheden af 20 opkald, før jeg bliver ringet op af en medarbejder, som er en ”service” i lader som om I tilbyder, når man forsøger at ringe direkte til jeres butikker). På ny bliver jeg lovet, at Michael vil ringe mig op, og det gør han da også; bare meget senere end hvad rimeligt er! Da jeg er på arbejde, får jeg desværre ikke taget telefonen, men Michael har lagt en telefonsvarerbesked, hvori han afviser, hvad jeg inklusiv flere af jeres ansatte i Yousee Lyngby har konstateret – nemlig, at telefonen er møg defekt og genstarter i tide og utide eller slet ikke vil tænde. Han beder mig derfor komme ned og hente telefonen, men lægger ikke noget telefonnummer, hvortil jeg kan ringe tilbage til ham på. Nu har jeg over flere dage forgæves forsøgt at ringe til jeres butik i Lyngby, men uden held. Jeg har hver gang bedt om at blive ringet op af en af jeres medarbejdere, men også uden held. Og jeg nægter simpelthen at tage forgæves ud til jeres butik i Lyngby endnu en gang. Det er virkelig at ”pisse” på sine kunder.Jeres sagsbehandling er under AL kritik, og jeg agter at bringe sagen langt videre endnu, såfremt I ikke sørger for, at telefonen bliver repareret og annullerer reparationsgebyret. Telefonen er, som nævnt ovenfor, kun 1 års tid gammel, og derfor gælder reklamationsretten fortsat. Jeg ser frem til at høre nærmere, og ellers må Forbrugerombudsmanden tage sig af sagen herfra.